Source: https://www.jogiforum.hu/hirek/17497
Timestamp: 2019-12-09 15:52:40+00:00

Document:
Munkáspárt vs. Fővárosi Bíróság Elnöke (videó) | hírek | Jogi Fórum ﻿
Munkáspárt vs. Fővárosi Bíróság Elnöke (videó)
2008.03.14. Jogi Fórum / TASZ
A Fővárosi Bíróság elnökének feljelentése nyomán a Munkáspárt elnökségi tagjai ellen rágalmazás miatt büntetőeljárás indult. A másodfokú bíróság ítéletében bűncselekmény hiányában felmentette a TASZ által képviselt összes vádlottat. Nézze meg a tárgyalásról készített videót!
„Ebben a TASZ szerint abszurdnak minősíthető ügyben nem más, mint a Fővárosi Bíróság elnöke tette a feljelentést, és a TASZ örömmel fogadta, hogy a Fejér Megyei Bíróság felül tudott emelkedni azon, hogy ki volt a feljelentő.”
A feljelentés és később a vádirat szerint a Munkáspárt elnökségének hét tagja rágalmazott. A párt ugyanis a Fővárosi Bíróság egyik ítéletével kapcsolatban nyilatkozatot adott ki, melyben azt - többek között- politikai ítéletnek, a hatalom bosszújának minősítette. A Munkáspárt elnökét az eljárás során a TASZ ügyvédje képviselte, mivel álláspontjuk szerint az elnökség nyilatkozatában bírósági döntéssel kapcsolatban fogalmazódik meg vélemény, s ez nem lehet alapja büntető eljárás megindításának, lefolytatásának.
A jogvédők szerint egy nyílt, demokratikus jogállamban mindenkinek joga van arra, hogy véleményét bírósági ítéletekkel szemben szabadon kifejtse, s a szólás szabadsága e körben büntetőjogi eszközökkel nem korlátozható.

References: Bíróság 
 Bíróság 
 Bíróság 
 bíróság 
 Bíróság 
 Bíróság 
 Bíróság